Kombinirana vadba je celostno zasnovana vadba, ki vključuje aerobni del, vaje za krepitev mišic in raztezanje. Na tej vadbi premišljeno raztezamo mišične skupine, ki so pri večini ljudi skrajšane in s tem negativno vplivajo na našo držo. Z aerobnim delom izboljšujemo kardiorespiratorno (srčno-pljučno) zmogljivost, ravnotežje in koordinacijo, ki so nujno potrebne za kvalitetno življenje. Z vajami za moč krepimo različne mišične skupine. Vadeče učimo aktivacije globokih mišic trupa, kar dokazano zmanjšuje pojavnost bolečine v hrbtenici. V vsako vadbo so vključene tudi posebej izbrane vaje za preprečevanje bolečin v križu in vratu, ki izhajajo iz metode McKenzie, Mehanična diagnoza in terapija, s katero imata naši fizioterapevtki odlične rezultate pri odpravljanju bolečine v hrbtenici in sklepih.